Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4783

d) A személyeket és a vagyoni eszközöket elfogadhatatlan kockázat érné a földön. Human Factors principles – Emberi tényezők alapelvei A légiközlekedési tervezés, jogosítás, kiképzés, üzemeltetés és karbantartás vonatkozó alapelvei, amelyek célja az emberi teljesítmény és teljesítő-képesség tényezőinek tökéletes figyelembevételével biztonságos kapcsolat kialakítása a személyek és a rendszer egyes (műszaki) elemei között. Human performance – Emberi teljesítmény és teljesítőképesség Az egyéni emberi képességek és korlátozó tényezők, amelyek hatással vannak a légiközlekedési üzemeltetés biztonságára és hatékonyságára. Instrument meteorological conditions (IMC) – Műszeres időjárási körülmények Látástávolsággal, felhőzettől mért távolsággal és felhőalappal (a 2. Annexben meghatározottak szerint) kifejezett időjárási körülmények, ha azok a látás utáni időjárási körülményekre meghatározott minimum értékeknél alacsonyabbak. Megjegyzés: A látás utáni időjárási körülményekre meghatározott minimum értékeket a 2. Annex 4. Törölt: s fejezete tartalmazza. Integrated survival suit – egyesített túlélő öltözék Olyan túlélő öltözék, amely kielégíti a mentő mellény és a túlélő öltözék egyesített követelményeit. Landing decision point (LDP) – Leszállási elhatározási pont A leszállási teljesítmény meghatározásánál alkalmazott pont, ahonnan hajtómű meghibásodás esetén a leszállási művelet biztonságosan folytatható vagy a leszállás megszakítása kezdeményezhető. Megjegyzés: A leszállási elhatározási pont az I. teljesítmény osztályú forgószárnyas légijárműre vonatkozik. Maintenance – Karbantartás A légijármű folyamatos légialkalmasságának biztosításához előírt feladatok elvégzése, beleértve a következők bármelyikét vagy ezek kombinációját; nagyjavítás, ellenőrzés, átvizsgálás, javítás, csere, módosítás vagy a meghibásodás elhárítása. Maintenance organization’s procedures manual – Karbantartó szervezet eljárási kézikönyve A karbantartó szervezet vezetője által jóváhagyott dokumentum, amely részletezi a karbantartó szervezet felépítését, a vezetői felelősségi rendszert, az elvégzendő munkafeladatokat, ismerteti a létesítményeket, a karbantartási eljárásokat valamint a minőségbiztosítási vagy felügyeleti illetve ellenőrzési rendszert. Maintenance programme – Karbantartási program Az előírt tervszerű karbantartási feladatok felsorolását tartalmazó kiadvány, amely a feladatok végrehajtásának időrendi tervét és rendjét jelzi. Ilyen kiadvány lehet a légijármű üzemi megbízhatósági programja, amely azon légijármű biztonságos üzemeltetéshez szükséges, amelyre az vonatkozik. Maintenance release – Karbantartási nyilatkozat Olyan igazolást tartalmazó dokumentum, amely megerősíti, hogy a megfelelő karbantartási feladatokat a karbantartást végző szervezet eljárási kézikönyve vagy más egyenértékű rendszer alapján az elfogadott jellemzők figyelembevételével kielégítően elvégezték. Master minimum equipment list (MMEL) – Gyártó minimális felszerelési jegyzéke Az adott légijármű típusra vonatkozóan a gyártó által kidolgozott és a gyártó állama által jóváhagyott felszerelési jegyzék, amely azokat a felszereléseket és egységeket tartalmazza, amelyek közül egy vagy több a repülés megkezdése előtt üzemképtelen lehet. A jegyzékhez (MMEL) különleges üzemeltetési feltételek, korlátozások vagy eljárások határozhatók meg. Maximum mass – Legnagyobb tömeg Legnagyobb engedélyezett felszállósúly. Minimum descent altitude (MDA) / Minimum descent height (MDH) – Legalacsonyabb süllyedési magasság A nem-precíziós megközelítési vagy a körözéssel végrehajtott megközelítési eljárásra előírt meghatározott tengerszint vagy földfelszín feletti magasság, amely alá az előírt látási feltételek létrejöttének hiányában süllyedni tilos.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes